Šilėnų tiltas

Šilėnų tiltas, taip pat Šliuzo tiltas – automobilių transporto tiltas kelyje , nutiestas per Ventą. Stovi Šilėnų kaime, apie 2 km į šiaurės vakarus nuo Kuršėnų. 0,6 km prieš srovę stūkso Šilėnų vandens malūnas, išlikęs šliuzas. Tiltu labiausiai naudojasi Šilėnų, Svirbučių, Pažižmėlių gyventojai, Kuršėnų žemės ūkio bendrovė, miškų urėdija.Tragedijos vietoje - naujas tiltas  old.skrastas.lt

 Medkirčių avarija 

Tiltas liūdnai pagarsėjo tragiška automobilio avarija, įvykusia 1998 m. gruodžio 22 d. Tą vakarą neblaivaus vairuotojo vairuojamas sunkvežimis GAZ-66, vežęs 14 medkirčių, po darbų skubėjusių kalėdinėms šventėms namo, nukrito nuo tilto. Prieš pat tiltą slidžiame kelyje gretai lėkusį sunkvežimį sumėtė, jis trenkėsi į kairiąją tilto atramą, po to į dešiniąją, pramušė ją ir iš 4 m aukščio nukrito į ledinį upės vandenį. Be vairuotojo, pavyko išsigelbėti dar keturiems medkirčiams, trys iš jų buvo sunkiai sužaloti. Kiti 10 vyrų žuvo.Girtas darbdavys medkirčius vežė į pražūtį: už dešimt gyvybių – 10 metų nelaisvės lrytas.lt Tragediją primena memorialas, įrengtas prie tilto nuo Kuršėnų pusės. Ant kranto stovi dešimt į vieną sujungtų kryžių. Ant granitinės lentos, paguldytos šalia kryžių, iškalti dešimties aukų vardai. Prie naujojo gelžbetoninio tilto briaunos pritvirtintas Kazimiero Kukanauzos pagamintas kryžius, pasviręs virš upės vagos.Atminimo ženklai žuvusiems Kuršėnų medkirčiams  old.skrastas.ltTiltas, kur žuvo medkirčiai siauliurajonas.lt

 Tilto statyba 

Pirmasis tiltas pastatytas 1914 m.Henrikas Kebeikis. Tiltas per Ventą kelio Kuršėnai-Švendriai-Raudėnai 2.0 km lietuvai.lt p. 93, 94   Tai plieninis, sijinis, karpytasis, trijų tarpatramių tiltas. Statinio ilgis - 35,6 m, kur  angų ilgiai – 7,02, 8,48 ir 7,11 m. Tilto plotis - 6,2 m. Tilto taurai įrengti masyvūs, betonine išore, viduje užpildyti žvyro gruntu.

Ventos tiltas ties Šilėnais, senųjų kuršėniškių vadinamas Šliuzo tiltu, ilgai buvo vienintelis apskrityje, tebeturėjęs medinę tilto dangą. Tą dangą tekdavo kas treji ketveri metai pakeisti. Naujojo tilto statybos klausimas kilo tiltų tyrinėtojams dar 1997 m. Tuomet atlikta generalinė tilto apžiūra nustatė prastą tilto būklę. Po medkirčių avarijos 1998 m. pabaigoje susirūpinta tilto rekonstrukcija. Manyta pakeisti medinę tilto dangą gelžbetonine. Tačiau senojo tilto atramų tyrimai parodė, jog viena iš atramų jau nebepatikima. Buvo nuspręsta statyti visiškai naują tiltą.

Naujasis tiltas pradėtas statyti įrengus laikinąjį apvažiavimo tiltą ir išardžius senąjį. Naujasis statinys buvo projektuojamas beveik dvigubai platesnis ir ilgesnis, su viena tarpine atrama vietoje dviejų. Jis – 11 m pločio, 44 m ilgio. Važiuojamąją 8 m pločio juostą iš šonų riboja metaliniai atitvarai. Abiejuose tilto pusėse įrengti šalitilčiai pėstiesiems bei dviratininkams, tilto pakraščiuose - turėklai. Tilto angos tarp kraštinių ir vidurinės atramų - po 19 m. Tiltui privalu išlaikyti ne mažiau 40 t svorį.Paaiškėjo tilto per Ventą statytojas  old.skrastas.lt

Bendrovė „Šiaulių plentas“  jį pastatė per penkis mėnesius. Kelininkai pusę to laiko užtruko, įrengdami laikinąjį metalinį tiltą per Ventą, ardydami tvirtumu nustebinusias senojo tilto konstrukcijas.

 Šaltiniai 

Kategorija:Kuršėnai
Kategorija:Lietuvos sijiniai tiltai
Kategorija:Tiltai per Ventą
Kategorija:Katastrofos Lietuvoje
Kategorija:Šiaulių rajono tiltai